ועדת החוקה, חוק ומשפט, כנסת 20, פרוטוקול מספר 274, 2016-11-01 11:00

ניסן סלומינסקי: רבותי, בוקר טוב, צהרים טובים, כל אחד איך שהוא יפרש את זה.

ניסן סלומינסקי: לתחושותיי, יש חוקים שצריכים להביא אותם וכפי שהוועדה הזאת, הכתלים האלה יכולים להעיד אז בכל חוק יש דברים טובים כשזה קיים אבל יש גם דברים שהם פחות טובים כי ישנם חוקים שפוגעים בזכויות הפרט אבל המדינה צריכה אותם.

ניסן סלומינסקי: תמיד יש צדדים.

ניסן סלומינסקי: נדמה לי שהחוק שאנחנו מדברים עליו עכשיו, אני מקווה שאני לא טועה, אז יש בו רק טוב.

ניסן סלומינסקי: ולכן, זה יותר נעים, יותר כיף וכולי.

ניסן סלומינסקי: ואני מקווה שגם בהתאם לזה נתייחס.

ניסן סלומינסקי: אז אני אבקש מתומר או מי שתחליטו, תציגו את ההצעה שלכם.

ניסן סלומינסקי: אחר כך, אחרי שתציגו, אנחנו נצרף הצעות חוק פרטיות.

ניסן סלומינסקי: זה רק שלכם?

ניסן סלומינסקי: של שניכם?

מרב מיכאלי: אנחנו חמישה חתומות וחתומים.

מרב מיכאלי: הצעה אחת.

ניסן סלומינסקי: בסדר, נצרף, ומכאן ולהבא הצעת החוק הפרטית תעשה קפיצת מדרגה והיא כבר תהיה כשירה לשנייה ושלישית.

<תומר מוסוקביץ: אני אגיד מילה אחת:

<תומר מוסוקביץ: החוק הזה התחיל בשיחה שלי עם חבר הכנסת אוסאמה סעדי כשנכנסתי לתפקיד.

<תומר מוסוקביץ: הוא אמר לי: בא נעשה מבצע.

<תומר מוסוקביץ: בהתחלה חשבנו לעשות מבצע בהוצאה לפועל.

<תומר מוסוקביץ: מבצע בהוצאה לפועל הוא הרבה הרבה יותר קשה כי כמו שהיושב ראש אמר, כדי שזה יהיה טוב לכולם, ההוצאה לפועל זה בעיה, כי בהוצאה לפועל יש זוכה.

<תומר מוסוקביץ: אני לא יכול לעשות הפחתות חובות על חשבונו אלא אם כן הוא מסכים.

<תומר מוסוקביץ: אז אנחנו עושים המון מבצעים גם בהוצאה לפועל בהסכמת הזוכים, הרבה בנקים והכל אבל לא מבצעים ממלכתיים כאלה.

<תומר מוסוקביץ: ואז, באנו עם הרעיון ביחד, שנעשה את זה במרכז לגביית קנסות, ששם הזוכה היא המדינה, והמדינה כמובן רשאית לוותר.

<תומר מוסוקביץ: המרכז לגביית קנסות גובה בגדול שני סוגי חובות: חובות שהתוספת פיגורים עליהם היא מכוח החוק, ובשביל להפחית את התוספת אנחנו באים אליכם.

<תומר מוסוקביץ: ויש חובות שגובים, שהתוספת היא מכוח החלטות חשב כללי וחיובי חשב כללי, ואז הוויתור הוא ויתור של החשב הכללי, וקיבלנו כבר את האישור שלהם.

<תומר מוסוקביץ: זאת אומרת, אנחנו היום הולכים על מבצע שחוץ מממש סייגים קטנים שאני בטוח שתסכימו עליהם כמו שחברותי פה הרחיבו – פיצוי למתלונן, ביזיון בית משפט שאנחנו לא מפחיתים כי זה צופה פני עתיד.

<תומר מוסוקביץ: הוא מקבל פה עד שהוא יעשה מה שאומרים לו אז אין סיבה, ואולי עוד שני דברים קטנים.

<תומר מוסוקביץ: בגדול, זה גורף על הכל - -

ניסן סלומינסקי: במילים פשוטות, אתם היום עוסקים בגביה לא בגין אנשים פרטיים במרכז.

ניסן סלומינסקי: זה של המרכז, נכון?

ניסן סלומינסקי: לא אנשים פרטיים שזה יבוא על חשבונם אלא גופים יותר ממלכתיים.

<תומר מוסקוביץ: הייתי אומר את זה בצורה נורא פשוטה: גוף ממלכתי אחד שנקרא מדינת ישראל.

<תומר מוסקוביץ: אנחנו בעתיד נגבה גם עבור הרשויות המקומיות.

ניסן סלומינסקי: רגע, תכף נראה איזה סיפור או מחלוקת גדולה - -

<תומר מוסקוביץ: לא, זה כרגע בהסכמה.

ניסן סלומינסקי: נניח המשטרה, אתם גובים - -

<תומר מוסקוביץ: המשטרה זה המדינה, ודאי.

מרב מיכאלי: אני יודעת שאתם חושבים שהגופים האלה עומדים לשירות

מרב מיכאלי: כם כגופים פרטיים - -

ניסן סלומינסקי: ברור, זה גופים שעובדים לא דרך המדינה נגדנו מה שנקרא.

ניסן סלומינסקי: ..

<תומר מוסקוביץ: נגיד, אם המדינה עושה שוטר בשכר והוא לא שילם לה אז זה יגיע להוצאה לפועל אז הוא לא יהיה במבצע אבל - -

ניסן סלומינסקי: אז ממי אתם גובים?

ניסן סלומינסקי: אני שואל את זה כי זה גם קשור לדיונים אחרים שאני מקיים בנושא פקודת המסים - גביה וכולי - -

אוסאמה סעדי: שמרב רוצה לבטל את זה.

ניסן סלומינסקי: אנחנו יודעים אבל.

ניסן סלומינסקי: ..

מרב מיכאלי: מה זה רוצה?

מרב מיכאלי: יש הצעת חוק.

<תומר מוסקוביץ: יש דיון בשבוע הבא.

ניסן סלומינסקי: אבל הדיון זה הצפה, זה לא דיון על חוק.

ניסן סלומינסקי: אז אתם עושים את הגביה עבור המשטרה?

<תומר מוסקוביץ: עבור הרבה מאד משרדי ממשלה, כמעט כולם ועבור - -

<תמר עוזרי: בתי משפט.

<תומר מוסקוביץ: נגיד שבית המשפט הטיל עליך הוצאות לטובת - - - ולא שילמת.

<תומר מוסקוביץ: קנסות פליליים, קנסות שבית משפט מטיל בהליך פלילי, זה העיקר.

ניסן סלומינסקי: האוצר או מס הכנסה, כל זה אתם לא עושים.

<תומר מוסקוביץ: ברשות המסים לא, ביטוח לאומי לא.

<תומר מוסקוביץ: זה הגדולים שלא.

<תומר מוסקוביץ: רשויות מקומיות כרגע לא.

<תומר מוסקוביץ: יש תסקיר חוק שבהסכמת רשות מקומית ספציפית מקומית שתרצה, נוכל לגבות גם עבורה אבל המבצע לא יחול על זה כי זה - -

ניסן סלומינסקי: גם עכשיו מתנהל, סוף כל סוף משרד הפנים הגיש ונדמה לי שאתמול היו אמורים לדון על זה, על רצף של לארגן את כל הנושא של חברות הגביה ברשויות המקומיות.

<תומר מוסקוביץ: כן, זה הדיון אצלך שיהיה בשבוע הבא.

<תומר מוסקוביץ: זה קשור לביטול פקודת המסים – גביה או צמצום שימוש בפקודת המסים - גביה.

ניסן סלומינסקי: טוב, זה לא קשור.

<ענת הר אבן: יש הצעת חוק ממשלתית שהיא לא בהובלה של משרד המשפטים אלא משרד הפנים.

ניסן סלומינסקי: אני לא יודע, אני מקווה שזה יגיע אלי.

<תומר מוסקוביץ: המבצע לא חל על זה.

<תומר מוסקוביץ: המבצע כרגע חל על תיקים שנמצאים כבר במרכז.

ניסן סלומינסקי: זה מה שאני אומר: הם עושים את זה עצמאית, אז הם בונים גם פלטפורמה לנושא של חברות הגביה וכולי ברשויות המקומיות, והם עושים הפרדה בין שאר הגופים, שזה סיפור נפרד.

ניסן סלומינסקי: אני אומר לחברתי שתשים את ליבה לעניין שעוקפים.

ניסן סלומינסקי: הולכים לבנות פלטפורמה נפרדת לנושא של הרשויות המקומיות עם חברות הגביה - -

מרב מיכאלי: מה שמגיע כבר, הצעת החוק הבעייתית הזאת שכבר על השולחן.

ניסן סלומינסקי: כן, אני אומר שהיא עוקפת את הנושא.

<תומר מוסקוביץ: למרות שלא מדובר על כל החובות, מדובר פה על סכום מכובד מאד של כסף.

ניסן סלומינסקי: אז בא נראה על מה מדובר.

ענת ברקו: רגע, יש לי שאלה: נותנים צ'קים בחברות פרטיות ומעבירים את זה גם לחברות גביה - -

<תומר מוסקוביץ: זה הוצאה לפועל, לא קשור לחוק.

ניסן סלומינסקי: זה לא קשור.

אוסאמה סעדי: זה בהוצאה לפועל, זה לא במרכז.

ניסן סלומינסקי: רבותי, בואו תציגו מה הצעת החוק אומרת.

<ענת הר אבן: אז בנתונים כלליים אני אגיד שבמרכז לגביית קנסות גובים חובות מכ-300,000 חייבים.

<ענת הר אבן: יש כ-1.2 מיליון תיקים בהיקף כולל של בין שלושה לארבעה מיליארד שקלים.

<ענת הר אבן: חילקנו את המצבע, ואני כבר אגיד שאנחנו עתידים להתחיל אותו ב-15 בנובמבר, אנחנו נשנה את מועדי התחילה כי הישיבה נקבעה להיום, לשתי חטיבות: כל הקנסות שחל עליהם סעיף 67 לחוק העונשין מונחים היום על שולחן הכנסת, וכל החובות האחרים הם בעצם בסמכות החשבת הכללית, מחיקת חובות ביחס לאותם חובות הם בסמכותה ועל כן, התחלנו בפרוצדורה מולה, היינו בוועדה למחיקת חובות ולמעשה, הוועדה כבר אישרה וזה מונח לחתימת קיום של החשבת הכללית.

<ענת הר אבן: ברגע שהיא תחתום, אני מקווה שזה גם יקרה היום, אנחנו נהיה ערוכים לקראת המבצע שמתחיל ב-15 בנובמבר.

ניסן סלומינסקי: מה מתוך המיליארד מאתיים נמצא על השולחן שלנו עכשיו?

אוסאמה סעדי: אתה מדבר על הארבעה מיליארד.

אוסאמה סעדי: החוב הוא ארבעה מיליארד.

<ענת הר אבן: כבר תמר תגיד לנו.

ניסן סלומינסקי: סליחה, בין שלושה לארבעה מיליארד, אני אמרתי מיליארד מאתיים.

ניסן סלומינסקי: כמה זה?

ניסן סלומינסקי: תעשי את החשבון בערך.

<ענת הר אבן: מה שמונח על שולחן הכנסת זה כשלושה מיליארד שקלים.

<ענת הר אבן: על שולחן החשבת הכללית - -

ניסן סלומינסקי: השלושה מיליארד האלה זה סכום הבסיס או שזה סכום שכולל גם את הריביות, כולל ריביות?

<ענת הר אבן: הקרן היתה 1.3, הסכום המשוערך נכון להיום הוא 2.9 והסכום הכולל שישלמו אחרי ההפחתה של ה-40% הוא 1.8.

ניסן סלומינסקי: זאת אומרת, אחרי הנחה של 40% הם ישלמו פחות או יותר את הקרן.

ניסן סלומינסקי: זו המשמעות?

ניסן סלומינסקי: אני מדבר בגדול כי לפי הסכום הכולל זה מה שיוצא בערך.

ניסן סלומינסקי: זאת אומרת, לא הנחה, לא שאתם מוותרים על ההכנסות וריבית ואחר כך מהקרן אתם עושים הנחה של 40% אלא אתם אומרים שמהסך הכל הכולל.

ניסן סלומינסקי: אני מניח שבהרבה מאד מקרים ה-40% האלה יגיעו פחות או יותר לסכום הקרן.

אוסאמה סעדי: פחות או יותר לקרן.

<ענת הר אבן: אבל בכל מקרה, לא תהיה פגיעה בקרן.

<ענת הר אבן: את העונש עצמו, מה שהבן אדם מחויב לשלם – קנס זה בעצם עונש והוא מחליף לפעמים מאסר.

<ענת הר אבן: את הקנס עצמו, את הענישה הפלילית, בקרן עצמה לא נוגעים.

ניסן סלומינסקי: הבנתי.

ניסן סלומינסקי: המבצע הזה יהיה לכמה זמן?

<ענת הר אבן: לפי מה שאנחנו מבקשים הוא יהיה לארבעה חודשים עם אפשרות להארכה של עד עוד שלושה חודשים.

ניסן סלומינסקי: ארבעה חודשים, והוא יחול על מי?

ניסן סלומינסקי: על כל מי שחייב, לא חשוב ממתי?

<ענת הר אבן: כן.

ניסן סלומינסקי: עד מתי?

<ענת הר אבן: עד ליום תחילת המבצע.

ניסן סלומינסקי: ומה קורה אם החוב שלו מתפרס לחודש אחרי תחילת המבצע?

מרב מיכאלי: על זה צריך לדבר.

<ענת הר אבן: אם המועד לתשלום הוא חודש אחרי?

ניסן סלומינסקי: כן.

<תומר מוסקוביץ: שישלם - - -

<ענת הר אבן: אבל יש דברים - -

אוסאמה סעדי: נגיד שהוא נתן כמה צ'קים בתוך המבצע.

אוסאמה סעדי: זו הנקודה שצריך לבחון.

ניסן סלומינסקי: רגע, חבר'ה לאט לאט.

ניסן סלומינסקי: נניח אדם חייב לכם 1,000 שקל.

<ענת הר אבן: המועד לתשלום כבר היה.

ניסן סלומינסקי: אז זה נקרא שמועד התשלום היה כבר ואז הוא בפנים.

ניסן סלומינסקי: עכשיו, אם אדם נניח חייב לכם 1,000

ניסן סלומינסקי: שקל והוא בא אליכם ועשה פריסה.

ניסן סלומינסקי: אתם אמרתם לו: כל הכבוד, עשית לו פריסה וחלק מהתשלומים נופלים אחרי ה-15 בנובמבר, מה קורה אז?

<ענת הר אבן: יש לו שתי אפשרויות: אם עשינו לו פריסה של 36 תשלומים וזה נוח לו, אז הוא ימשיך ב-36 תשלומים.

ניסן סלומינסקי: אז עליו לא חל המבצע.

<ענת הר אבן: אנחנו פונים אליו ואומרים לו: דע לך אדוני, אתה יכול לשלם את החוב עכשיו בהפחתה רצינית של 40%.

<ענת הר אבן: אז אני לא עושה שום מבחני יכולת, שום מבחנים כלכליים, שום מבחנים - -

ניסן סלומינסקי: בא נשאל: נניח שאדם היה חייב לכם 1,000 שקל.

ניסן סלומינסקי: הצטברו ריביות וקנסות והגיע ל-1,000 שקל.

ניסן סלומינסקי: הקרן יכול להיות שהיתה 700 נניח.

ניסן סלומינסקי: האיש הוא טוב, הוא בא ואומר לכם: תראו, אני לא יכול לשלם 1,000, בואו תעשו לי פריסה, ואתם אנשים טובים עשיתם לו פריסה.

ניסן סלומינסקי: פריסה לעשרה תשלומים, כשחמישה תשלומים מתוכם הם אחרי ה-15 בנובמבר.

ניסן סלומינסקי: המצבע יחול עליו?

ניסן סלומינסקי: לא יחול עליו?

<תומר מוסקוביץ: יש פה שלוש אפשרויות: אם הוא רוצה בלי שום טובות ובלי שום כלום, המבצע יחול עליו אבל אז הוא יצטרך להשלים את כל התשלומים בתקופת המבצע.

<תומר מוסקוביץ: כלומר, לשלם פחות כסף ביותר צפיפות של זמן.

<תומר מוסקוביץ: זאת אפשרות אחת.

ניסן סלומינסקי: כלומר, לבטל את הפריסה ולשלם פחות 40%.

<תומר מוסקוביץ: לבטל את הפריסה שעוברת את התאריך של סוף המבצע ואז לקבל את מלוא ההנחה.

<תומר מוסקוביץ: אפשרות אחרת שהוא יגיד לי: תשמע, אתה סידרת לי את הסידור הזה של 36 תשלומים, ולא שיש כאלה מקרים אבל נגיד, אז אני מעדיף להישאר עם הפריסה המקורית שלי, וזה גם בסדר גמור אבל אז הוא ישלם בהסדר להתאם המקורי.

<תומר מוסקוביץ: צריך להגיד פה עוד דבר מאד חשוב: המבצע הזה, כמו שראיתם חל על מאות אלפי תיקים, והרעיון היה לעשות משהו שלא מחייב אותנו בשום בדיקות ולכן, עשינו משהו אחיד לכולם, 40%.

<תומר מוסקוביץ: זה לא שולל את הסמכות של מנהל המרכז שנמצא פה ושלי מעליו, ושל בית משפט אחר כך, בבג"ץ עם מי שרוצה, לדרוש הסברים ספציפיים כמו שאנחנו עושים כל הזמן.

<תומר מוסקוביץ: הרי גם בלי תקופת מבצע, למנהל המרכז ולעובדי המרכז יש סמכו לפרוס לתשלומים, במקרים חריגים בלהפחית ריביות, בלהפחית הכל עד גובה הקרן.

ניסן סלומינסקי: הבנתי.

ניסן סלומינסקי: אני אשאל עוד פעם כדי שאני אבין: ייווצר חוב, והחוב ייווצר רק ב-20 בנובמבר, והאיש לא משלם וב-20 בנובמבר יתחילו קנסות וריביות - -

<תומר מוסקוביץ: אתה אומר את התאריך?

<תומר מוסקוביץ: אז המבצע יחול עליו.

ניסן סלומינסקי: לא, מה פתאום.

ניסן סלומינסקי: לפי המבצע שלכם, מי שחייב לכם, לפני המבצע זה יחול.

ניסן סלומינסקי: הוא חייב לכם אחרי ה-15.

ניסן סלומינסקי: ב-15 מתחיל המבצע.

ניסן סלומינסקי: הוא קיבל נניח תשלום לשלם עד ה-20 לנובמבר והוא לא משלם ב-20 לנובמבר ומתחילים הצמדות וכולי, הוא בא אליכם ב-15 בדצמבר ואומר: אשמתי, בגדתי, אני רוצה להיכנס למבצע.

<ענת הר אבן: אני אספר לכם סוד שבאופן כללי יש לא מעט אנשים כאלה, שבאמת לא שמים לב מהו היום האחרון לתשלום.

<ענת הר אבן: אותם אנשים, הרבה פעמים שהם פונים אלינו, אנחנו אומרים להם: תשלמו בערכי הקרן.

<ענת הר אבן: אנחנו לא מחפשים את העוד 50% תוספת פיגור אבל אנחנו לא חושבים שזה נכון להחיל את המבצע על כל החובות.

<ענת הר אבן: הרי אני לא יודעת מה בית המשפט פוסק היום.

<ענת הר אבן: יכול להיות שבית המשפט ב-1 בנובמבר אומר לבן אדם: תשלם ב-20 בנובמבר.

<ענת הר אבן: הקריאה להגיד שכל החובות שחלים בתוך המבצע הם גם נכללים, הם בעצם מעודדים את האנשים לדחות כבר מועדי תשלום של חובות שאפילו לא נקבעו.

<ענת הר אבן: לכן, האמירה שלנו היא כזאת.

<ענת הר אבן: גם ככה אנחנו מחילים על אנשים שפונים אלינו בסמוך למועד התשלום, כשהם לא שלמו וטעו, ומאפשרים להם לשלם בערכי קרן, ואין הצדקה להרחיב את גבולות המבצע.

<ענת הר אבן: המבצע מאד פשוט - כל החובות שנמצאים במרכז, שמועד התשלום שלהם הגיע נכון למועד תחילת המבצע.

ענת ברקו: יש לכם איזה שהוא "שפיל" חוקי?

ענת ברקו: זאת אומרת, כשמישהו לא משלם במועד האחרון של התשלום, אתם אומרים לו: חודש מכאן אנחנו לא נוגעים בו?

ענת ברקו: יש כזה דבר?

<ענת הר אבן: מינהלי.

ענת ברקו: יש את זה?

<ענת הר אבן: - - -

ענת ברקו: צריך לבקש את זה.

ענת ברקו: מראש אתם לא עושים את זה.

<ענת הר אבן: בדרך כלל פונים אלינו וזה מה שאנחנו עושים.

ניסן סלומינסקי: ענת, אם נניח ששני אנשים היו בבית משפט, ובית המשפט קבע לאחד שהוא צריך לשלם עד ה-1 בנובמבר, ולשני הוא קבע שהוא צריך לשלם עד ה-20 בנובמבר.

<ענת הר אבן: זה שצריך לשלם ב-1 בנובמבר בלאו הכי צריך לשלם 1,000.

<ענת הר אבן: אם זה נהיה 1,500, הוא ישלם - -

ניסן סלומינסקי: כן, אז זה של עד ה-1 בנובמבר, גם אם הוא לא משלם והוא צובר חובות, הוא יבוא אליכם ב-1 לדצמבר או ב-15 לדצמבר ואתם תתנו לו את ה-40%.

<ענת הר אבן: נכון.

ניסן סלומינסקי: זה שבית המשפט קבע לו שהתשלום שלו צריך להיות עד ה-20 בנובמבר והוא לא שילם והוא צובר חובות, הוא יבוא באותו תאריך יחד עם החבר שלו ב-15, הוא לא יקבל את ההנחה.

<ענת הר אבן: לא באוטומטי.

ניסן סלומינסקי: לפעמים יש פה קצת משהו כזה.

ניסן סלומינסקי: ..

מרב מיכאלי: מה בעצם המניעה להגיד שכל מי שמועד התשלום שלו חל עד סיום המבצע?

ניסן סלומינסקי: מפחדים שאנשים ידחו את זה במודע.

מרב מיכאלי: מה בעצם הבעיה עם זה?

<רן מלמד: מה אכפת לכם אם דוחים את כל - - -

מרב מיכאלי: הרי בכל מקרה - -

<קריאות: - - -

מרב מיכאלי: אבל הוא עדין ישלם יותר, זה לא כדאי לו.

<תומר מוסקוביץ: רצינו לעשות את זה אבל יש בעיה מחשובית מאד קשה לעשות את זה.

<תומר מוסקוביץ: רצינו לעשות את זה.

<רן מלמד: הריבית צוברת בכל מקרה.

הלשכה המשפטית: את הקרן הוא בכל מקרה יצטרך לשלם.

ניסן סלומינסקי: אבל במקום לשלם אותה ב-20 בנובמבר, הוא ישלם אותה נניח בפברואר שנה הבאה.

מרב מיכאלי: הוא עדין ישלם יותר כי - -

הלשכה המשפטית: הוא ירוויח מזה וכולם ירוויחו מזה.

<רן מלמד: כולם מרוויחים מזה.

ניסן סלומינסקי: אני רק אומר שאולי זה מה שאנחנו רוצים שיקרה, שאדם שיודע שיש מבצע – מי שלא יודע שיש מבצע, אז יש עליו את הלחץ לשלם בזמן כי אחרת יש לו חובות וקנסות.

ניסן סלומינסקי: לעומת זאת, מי שהחוב שלו יתחיל בתוך המבצע והוא יודע שיש מבצע, אז הוא יכול להגיד לעצמו: למה לי לשלם נניח ב-20 לנובמבר, כפי שבית המשפט קבע?

ניסן סלומינסקי: אני אשלם את זה בפברואר, יומיים לפני סוף המבצע - -

אוסאמה סעדי: אבל יש תוספת.

ניסן סלומינסקי: רק שניה – כן, אבל את זה ימחקו לו.

אוסאמה סעדי: לא, ימחקו 40%.

ניסן סלומינסקי: אז איזה תוספת תהיה לו?

מרב מיכאלי: ניסן, ניסן, ניסן - -

ניסן סלומינסקי: לא 40% מהריבית אלא בסך הכל.

ניסן סלומינסקי: זה ייצא בערך כמו הקרן.

ניסן סלומינסקי: אולי זה החשבון שלכם.

ניסן סלומינסקי: אולי.

מרב מיכאלי: זה לא יהיה פחות מהקרן.

אוסאמה סעדי: לא, הם אומרים שזו בעיה מיחשובית ולא בעיה עקרונית.

ניסן סלומינסקי: חבר'ה, אני דן אותם לכף זכות הרי.

ניסן סלומינסקי: אולי זה החשבון שלכם אבל אני אומר שאם זה החשבון, אין כאן כל כך תחכום ולכם סיבוך.

ניסן סלומינסקי: אז יכול להיות ששווה לכם להגיד עד הסוף ולא עד ההתחלה ואז תהיו משוחררים מכל הדברים.

ניסן סלומינסקי: כן, אתה רוצה להסביר.

<דורון תשתית: אני מנהל המרכז.

<דורון תשתית: יש לנו בעיה טכנית שהיא פתירה, זה לא העניין הזה אבל תראו, המבצע, כמו שתוכנן, נועד לאותו פלח אוכלוסייה שאנחנו לא מצליחים לגבות ממנו לתקופות ארוכות, זה היה במקור.

<דורון תשתית: עקרונית, המרכז גובה כ-85% מהחובות שמגיעים אליו בתוך כ-200 יום.

<דורון תשתית: אז רוב האנשים האלה הם נורמטיביים.

<דורון תשתית: ייעדנו את המבצע הזה באמת לאותם 15% אנשים שהריביות גבוהות מאד והם הסתבכו וכולי וכולי, זו היתה אוכלוסיית היעד.

אוסאמה סעדי: השקופים, השקופים.

<דורון תשתית: אני לא יודע אם שקופים, מבחינתנו הם לא משלמים.

<דורון תשתית: אנחנו לא רוצים אסקלציה, רוצים לתת להם איזה שהוא סולם לרדת - -

אוסאמה סעדי: זו האוכלוסייה של ידיד.

<דורון תשתית: אנחנו רוצים לתת להם סולם לרדת למרות שהסולם הזה תמיד ישנו במרכז.

<דורון תשתית: תמיד הם יכולים לפנות ולקבל הפחתה.

ענת ברקו: אבל זה פרטני.

<דורון תשתית: זה פרטני.

<דורון תשתית: כרגע באמת קיבלנו - -

ענת ברקו: אז למה אתם לא הולכים – בעצם החוק הוא מקורי, בלי לדבר על ה-40%, ואז זה גם - -

<דורון תשתית: ברשותך, זו שאלה אחרת אבל אנחנו לא רוצים להיכנס למבצע מתגלגל כי אם אני אתן כל הזמן, לכל מי שנכנס בשערים שלי להפחתה 40%, אף פעם לא תהיה - -

ניסן סלומינסקי: לא, עד התאריך שאתם קובעים.

ניסן סלומינסקי: במקום התאריך שאתם מתחילים, עד התאריך שאתם מסיימים.

<דורון תשתית: כן, אבל אני חושב שזה צריך להיות מכוון לאותם אנשים שהסתבכו וקשה להם, ולא מישהו שמתכנן.

<דורון תשתית: זה נועד ל-300,000 אנשים שבלעדי זה אנחנו - -

ניסן סלומינסקי: אני מסכים.

ניסן סלומינסקי: זה המחשבה שאני אמרתי.

<דורון תשתית: - - ולא לסתם בן אדם שלא בא לו לשלם.

ניסן סלומינסקי: ידידינו, בבקשה.

ניסן סלומינסקי: אתה רוצה רק על השאלה הזאת או כללית?

<רן מלמד: אני חושב שזה נוגע גם לשאלה הזאת - -

ניסן סלומינסקי: אם כללית, אני אתן לך עוד מעט.

ניסן סלומינסקי: רבותי, שמענו אתכם.

ניסן סלומינסקי: חברי, תציג את זה בקצרה.

אוסאמה סעדי: תודה אדוני היושב ראש.

אוסאמה סעדי: חברותי חברות הכנסת, באמת זה יום גדול וזו בשורה למאות אלפי אנשים שבאמת, איך שאמר מנהל המרכז, אלה אותם 15% שהסתבכו במשך השנים האחרונות ולא שילמו את החוב שלהם, ומדובר בסכומי עתק, אם אנחנו מדברים על 3,4 מיליארד שקל, זה סכומים גבוהים ביותר.

אוסאמה סעדי: אנחנו מדברים על 1,200,000 תיקים, 300,000 חייבים, והמדינה הלכה לקראת האנשים האלה במבצע חד-פעמי, והיא נותנת הפחתה והנחה של כמאתיים מיליארד ושלוש מאות אלף שקל.

אוסאמה סעדי: זה לא סכומים מבוטלים ולכן, באמת זו הזדמנות שאני מברך את חברותי שהלכו אתי מתחילת הדרך - -

ניסן סלומינסקי: באש ובמים.

אוסאמה סעדי: באש ובמים.

אוסאמה סעדי: מרב מיכאלי, נורית קורן וגם חברי בן צור, שהיה אתנו והוא לא פה.

אוסאמה סעדי: אנחנו מודים גם למרכז לגביית קנסות, לתומר מוסקוביץ, ענת, באמת באתם פה ועשיתם מבצע, והנה גם חברי אחמד טיבי שמצטרף אלינו, שיזמנו את החוק הזה.

אוסאמה סעדי: מהיום הראשון תומר אמר שזה רעיון מצוין, בא נגלגל את זה וכמובן צריך לתת מילה טובה לשרת המשפטים, שהיא תמכה ונתנה כתף וגיבוי להצעת החוק הזאת וגם למשרד האוצר, לשר האוצר, לסגן שר האוצר יצחק כהן, שבאמת תמכו.

אוסאמה סעדי: ולחשבת הכללית שצריכה למחוק חובות, זה לא קל.

אוסאמה סעדי: זה לא קל אבל הגענו פה ליום שבאמת אני שמח ומאושר שזה החוק הראשון שלי שעומד להיות מאושר, שזה באמת חוק חברתי שנותן תקווה חדשה למאות אלפי אנשים, ואני קורא לכל אותם חייבים: זו הזדמנות חד-פעמית שאולי לא תחזור על עצמה.

אוסאמה סעדי: קחו את ההזדמנות הזאת לידיים, תפנו למרכז לגביית קנסות, תשלמו את החובות ותיהנו מההנחה המשמעותית הזאת.

אוסאמה סעדי: תודה רבה לכם.

מרב מיכאלי: אם אפשר, ברשותך, עוד מילה אדוני.

מרב מיכאלי: הפורום הזה מבלה פה הרבה מאד בוועדה, בדיוק בנושאים האלה יחד עם הפורום המכובד של המרכז לגביית קנסות וחובות ומשרד המשפטים, וזה באמת כמו שפתחת ואמרת, חוק שהוא רק אור, והוא נדרש.

מרב מיכאלי: הוא מאד נדרש כי אנחנו יודעות ויודעים כמה אנשים שאתם צריכות וצריכים להתמודד אתם ביום יום, ובאמת הביטויים האלה של השקופים, אני לא אוהבת אתה מילה הזאת אבל הם בעשירונים המאד מאד תחתונים שהם הרבה פעמים מתחת לרדאר של הרבה מאתנו.

מרב מיכאלי: ולכן, אני כן רוצה לראות איך אנחנו בכל זאת עושים את זה הכי טוב שאפשר, וכן יש עוד שאלות שנשארו, ברשותך אדוני, בפרטים שנדבר עליהם.

מרב מיכאלי: אז אתה רוצה להעלות את זה, אוסאמה?

אוסאמה סעדי: שנורית תדבר.

מרב מיכאלי: מצוין.

מרב מיכאלי: נורית.

נורית קורן: אדוני היושב, ראש תודה רבה על הזימון של הדיון הזה.

נורית קורן: אני רוצה להודות קודם כל, בראש ובראשונה, ליושב ראש האכיפה והגביה תומר מוסקוביץ, שברגע שישבנו אתו ודיברנו על הרעיון, הוא בשתי ידיים לקח את הרעיון ולא בזבז זמן.

נורית קורן: אני חושבת שאנחנו נמצאים שלושה, ארבעה חודשים מאז שגלגלנו את הרעיון, והנה אנחנו נמצאים כאן.

נורית קורן: אני, כיושבת ראש השדולה להליכי גבייה הוגנים בהוצאה לפועל רואה חשיבות גדולה מאד לצעד הזה, כי ככה אנחנו נוכל להחזיר חייבים שיתגלגלו בסיטואציה שלפעמים לא באשמתם.

נורית קורן: יש גם כאלה שקיבלו קנסות שלא באשמתם, גם קנסות פליליים וגם קנסות מינהליים, ועל ידי זה שהם יצאו וישלמו, ואנחנו צריכים באמת לקרוא להם לבוא ולשלם, וכך הם יוכלו לחזור למסלול חיים תקין, גם הם וגם בני משפחותיהם.

נורית קורן: אני חושבת שזה מאד חשוב לנו לחברה שלנו, וכך אנחנו צועדים עוד צעד ועוד נדבך לחסל חובות של אנשים כדי שיוכלו לחיות בצורה תקינה.

ניסן סלומינסקי: תודה רבה.

ניסן סלומינסקי: עכשיו שתי אפשרויות - -

אחמד טיבי: לפני שתי אפשרויות, יש אפשרות יותר סבירה.

אחמד טיבי: ראיתי איפה הכיוון שלו.

אחמד טיבי: אני אהיה קצר.

אחמד טיבי: אדוני היושב ראש, האמת היא שאני הצטרפתי ליוזמה שלך בכנסת, חבר הכנסת סעדי, שהיא יוזמה מבורכת יחד עם חברי הנוספים.

אחמד טיבי: אני ער לשיתוף הפעולה החיובי עם תומר, כל הכבוד.

אחמד טיבי: אני רוצה לברך את חברי, חבר הכנסת אוסאמה סעדי, על עבודה שקדנית, רצינית, כניסה לפרטים שיש בה, בסופו של דבר, נורית ומרב וכול החברים, התעניינות ועזרה לאזרח הפשוט, לרדת עד לפרטים הקטנים שאולי לחלק מאתנו נראים פרטים קטנים אבל לציבור ולאזרח הם דבר גדול, דבר קריטי, שיכול לפתור או לא פתור בעיות כלכליות.

אחמד טיבי: לכן, מגיע לחבר הכנסת סעדי ולכל השאר "שאפו" גדול וכל הכבוד.

אחמד טיבי: היית טוב, עכשיו אתה מצוין.

ניסן סלומינסקי: ישר כוח.

ניסן סלומינסקי: רציתי לשאול, ידיד או אחרים, אם אתם רוצים לדבר כללית או על הפרטים?

ניסן סלומינסקי: כי אם על הפרטים אז אנחנו נתחיל להקריא, ובכל מקום שאנחנו נעיר על הפרטים תוכלו להגיב.

<רן מלמד: יש לי הערה עקרונית שאותה, אם תחשבו שהיא מתאימה, צריך יהיה לחשוב איך מכניסים אותה לפרטי שני החוקים, שתי ההצעות.

<רן מלמד: קודם כל, ברשותך, אני רוצה לברך גם את חברי הכנסת וגם את נציגי הממשלה ורשות האכיפה והגביה על היוזמה.

<רן מלמד: אני חושב שהיא יוזמה מצוינת, וכמו שאמרת, חבר הכנסת עדי, חלק מהלקוחות של "ידיד" בפירוש ייהנו ממנה.

<רן מלמד: ההערה שיש לי נוגעת למימוש.

<רן מלמד: היא נוגעת לאיך אנחנו נוכל לוודא שהמידע לגבי המבצע מגיע בזמן לאנשים כדי שהם יוכלו לממש אותו.

<רן מלמד: אני חושש שהזמן של ארבעה חודשים, כפי שמוצע בהצעת החוק, אם אנחנו רוצים לדבר על מערכת הסברה מספיק טובה, בשפות שיצליחו להגיע לשאר האנשים, ארבעה חודשים לא מספיק.

<רן מלמד: לכן, אני חושב שצריך להעלות קצת את משך הזמן ולקחת את החודש או החודשיים הראשונים כדי לבנות מערכת הסברה שבעזרתה אפשר יהיה להגיע לאנשים ולהגיד להם שהמבצע הזה הולך להתחיל כדי שיוכלו לנצל אותו.

<רן מלמד: אחרת, אני חושש שיקרו שני דברים: או שכמות גדולה של אנשים לא תצליח להגיע או שייווצר צוואר בקבוק שייצור בלגן במערכות.

ניסן סלומינסקי: תודה.

ניסן סלומינסקי: אני אתן לחבר הכנסת אורי מקלב ואחר כך, תומר, תוכל להשיב.

אורי מקלב: ממש בקצרה: ביקשתי למלא את מקומי בוועדה המדע שדנה היום ביום החקלאות וההתיישבות, כדי לבוא ממש לדקה לברך ועל החשיבות - - - גם את הממשלה ובעיקר חברי הכנסת המציעים, סעדי ומרב וגם נורית.

אורי מקלב: אני חושב, ולא סתם כי הם חתומים על החוק.

אורי מקלב: זה בא ממשהו פנימי ומשהו מהכרת השטח.

אורי מקלב: כשאני הייתי בעברי בעיריית ירושלים, הצעתי לעשות פעם איזו חנינה, מחיקת חובות לדוחות חניה, הצעתי הצעה בגלל שראיתי עם איזה קשיים אנשים התמודדו, מיד הפקידים נגשו למחשב, סיפרו לי אחר כך אחרים, לראות אולי יש לי איזה דוחות חניה שאני מבקש לבטל ודרכי לדאוג לאחרים.

אורי מקלב: כאן לא צריכים לבדוק אתכם אם אתם באים לעשות מתוך זה.

אורי מקלב: כאן יודעים שזה מקום אמת, מתוך פגישות, מתוך היכרות עם אנשים שצריכים להתמודד.

אורי מקלב: ללכת על תהליך כזה צריך אומץ של שני הצדדים.

אורי מקלב: קודם כל, ההצעה שהיא באמת הצעה שנותנת מצד אחד אפשרות להתמודד אבל שלא יגיע איזה רפיון באנשים - - - וכאן, תמיד כשעושים דבר כזה יש איזה חשש שאנשים יודעים, אנחנו נחכה לאיזה זמן שיוותרו.

אורי מקלב: המסקנה מספיק ממוקדת.

אורי מקלב: מי שמכיר שבמקרים האלה נאמר כבר ומה היה כבר המקרה הזה, שזה יעשה טוב גם לאנשים וגם מצד שני למערכת.

אורי מקלב: אני חושב שהאיזון ניתן כאן בצורה מאוזנת וזה חוכמה.

אורי מקלב: לתת את האיזונים הנכונים - - - תודה רבה ויישר כוחם.

אורי מקלב: אני מתנצל שאני נאלץ ללכת.

ניסן סלומינסקי: ישר כוח, תודה רבה.

ניסן סלומינסקי: את הנושא של החקלאות - תמשיך לשמור עליה גם כערך ציוני.

אורי מקלב: מישהו חיפש מישהו שהיה אמור להיות והוא לא מצא, הוא אומר שמישהו הבריז לו ברגע האחרון.

אורי מקלב: אמרתי לו: איתן, אתה יכול לקחת אותי כנין ובן נין לחקלאים שבאו לכאן לארץ והתיישבו.

אורי מקלב: עבדו בידיים, באצבעות בפתח-תקווה וביהוד ובמטולה ובמוצא.

אורי מקלב: אמרתי לו: אתה יכול לקחת אותי, אני גם - - -

אוסאמה סעדי: אדוני, לפני תומר אני גם רוצה להגיד לכולם – כמובן שתודתנו האחרונה היא לכבוד יושב ראש ועדת החוקה, חברנו ניסן, שגם עזר וקידם את הנושא הזה.

אוסאמה סעדי: לעניין החובות האחרים, ופה אנחנו גם מרימים את הכפפה, אני וחברותי: אני כבר פניתי לשר הפנים מזה כחודשים, שיצטרף למבצע הזה, לעניין לתת הנחה בארנונה כי יש שם את חובות הרשויות.

נורית קורן: זה ממש חשוב.

אוסאמה סעדי: אז אני פניתי אליו וזה כבר התגלגל שם, במשרד הפנים, זה כבר על שולחנו של היועץ המשפטי של משרד הפנים, איך לנסח את זה ולעשות את זה.

אוסאמה סעדי: הם גם יצטרפו למבצע הזה, זה מאד חשוב - -

נורית קורן: מעולה, חשוב מאד.

אוסאמה סעדי: פניתי גם למוסד לביטוח לאומי, הם גם מצטרפים אפילו שההנחה שם קטנה מ-40% אלא רק תשלומי קרן - -

נורית קורן: אני חשבתי להגיש הצעת חוק על הארנונה.

אוסאמה סעדי: אז לא, אני צריך את עזרתכם כי אתם בקואליציה.

אוסאמה סעדי: אני בסך הכל באופוזיציה.

נורית קורן: אדוני, חשוב מאד לשים פה על השולחן שזה קואליציה ואופוזיציה.

נורית קורן: אוסאמה ואני דיברנו.

נורית קורן: אוסאמה עשה את הצעדים קדימה, ואני דאגתי שנקבל פטור מחובת הנחה.

נורית קורן: שיתוף הפעולה הזה הוביל לכך שאנחנו יושבים פה היום וגם כל הדברים האלה, אנחנו נראה.

אוסאמה סעדי: חשוב לי לגבי העניינים האלה – אחרי זה, "ידיד", אפשר ללכת לבנקים, לגופים הגדולים, לחברות התקשורת ולהגיד: אם המדינה ויתרה אז בואו תעשו כי בסוף זה "ווין-ווין".

אוסאמה סעדי: גם החייבים זוכים בהנחה משמעותית אבל גם המדינה או הזוכים יכולים בסופו של דבר – איך אני אמרתי פעם?

אוסאמה סעדי: אני יכול לקחת פסק דין על שני מיליון שקל, לתלות אותו על הקיר, להסתכל עליו כל בוקר, וואלה יש לי פסק דין על שני מיליון שקל אבל בפועל, אני לא מקבל כלום.

אוסאמה סעדי: אז חשוב לנו לקדם את זה ואנחנו עושים את זה לטובת כל האזרחים, גם יהודים וגם ערבים, כולם ייהנו מהמבצע הזה.

ניסן סלומינסקי: באמת ישר כוח.

ניסן סלומינסקי: לפני שנרד לפרטים, אני אתן לתומר לתת תשובה ל"ידיד".

ניסן סלומינסקי: להערה שלכם, הוועדה הזאת יודעת אמנם כמה חוקים שזה שמיים וארץ אבל הרבה הרבה חוקים שבאו בהסכמה כוללת, בלי קשר לקואליציה ואופוזיציה גם בוועדה וגם במליאה.

ניסן סלומינסקי: ברוך השם אנחנו שואפים אם כי אנחנו יודעים שיש גם – ביום רביעי גם דיברו שמים וארץ, וגם את זה צריך מה שנקרא.

אוסאמה סעדי: על זה נריב.

אוסאמה סעדי: ממשיכים.

ניסן סלומינסקי: רק תן לו תשובה.

<תומר מוסקוביץ: אני חושב שהוא צודק מאד.

<תומר מוסקוביץ: אני חושב שאפילו צריך יותר מחודשיים כדי להיערך לפרסום.

<תומר מוסקוביץ: פה אני יכול לגלות איזו עבירה קטנה תקציבית שעשינו: היינו בטוחים שאתם תאשרו.

<תומר מוסקוביץ: אנחנו בערך שלושה חודשים מכינים את הקמפיין הפרסומי.

<תומר מוסקוביץ: ברגע שיש פה "גו" מחר בוועדה - -

אוסאמה סעדי: אנחנו לא גילינו את זה לתקשורת.

<תומר מוסקוביץ: הייתם בסדר גמור אבל אנחנו נערכנו כבר - -

<רן מלמד: תומר, לעשות הפרדה בין הרגע שמתחיל הקמפיין לבין הרגע שהמבצע מתחיל.

<תומר מוסקוביץ: לא, להיפך.

<תומר מוסקוביץ: זה לא נכון.

<תומר מוסקוביץ: הקמפיין יגרום לאנשים לשלם מיד או שהם לא ישלמו בכלל.

<תומר מוסקוביץ: למשל, חלק מהקמפיין - -

נורית קורן: לכן צריך להדגיש שבמקום ארבעה חודשים - -

<תומר מוסקוביץ: לכן השארנו את האופציה.

<תומר מוסקוביץ: תראו, הקמפיין תוכנן כך שהוא יסתיים לפני פסח.

<תומר מוסקוביץ: בחגים לאנשים אין זמן ואין כסף לשלם.

<תומר מוסקוביץ: אם אנחנו נגיד שישה חודשים, הם ידחו את זה לרגע האחרון.

<תומר מוסקוביץ: אנשים צריכים לדעת שיש להם ארבע חודשים לשלם.

ניסן סלומינסקי: לאנשים לחג החירות, הם צריכים חירות.

<תומר מוסקוביץ: בדיוק.

<תומר מוסקוביץ: היה ונראה שבגלל כל מיני סיבות, חלק אולי באשמתנו, אולי תהיה לנו בעיה במערכת המחשובית שלנו, פתאום נראה שהקמפיין נתקע, לא יודע מה, שביתות, עיצומים, מלחמות, השארנו בחוק את האופציה להאריך בעד שלושה חודשים נוספים.

<תומר מוסקוביץ: אגב, הקמפיין הקודם - -

ניסן סלומינסקי: או הפוך.

ניסן סלומינסקי: אם תראה שזה הולך טוב רק לא כולם מספיקים - -

<תומר מוסקוביץ: גם יכול להיות.

נורית קורן: יכול להיות שכולם ישלמו ולא יישארו חייבים.

נורית קורן: ..

<רן מלמד: הקמפיין שלכם באיזה שפות ואיך הוא הולך לעלות?

<תומר מוסקוביץ: רוסית, אמהרית - -

נורית קורן: אני מבקשת צרפתית.

אוסאמה סעדי: אני אהיה הכוכב של הפרסומת בערבית.

אוסאמה סעדי: בהתנדבות.

נורית קורן: צרפתית מאד חשוב.

<רן מלמד: חבר הכנסת סעדי, נורא חשוב לדעת שזה יהיה באמת בשפות שיגיעו לכולם.

ניסן סלומינסקי: רבותי, רצית להגיד כמה מילים.

<דורון תשתית: רציתי להבהיר כמה מילים לגבי זה: כמו שתומר הזכיר, אנחנו יוצאים בקמפיין וכולי אבל זה לא האפיק היחיד שאנחנו יוצרים קשר עם החייבים.

<דורון תשתית: כל חייב במדינת ישראל, כל אחד מ-300,000 החייבים יקבל איגרת הביתה, שבה פירוט חובותיו בסכום לפני, סכום אחרי, כמה הוא מרוויח מהמבצע.

<דורון תשתית: כל אפיקי הקשר אתנו, איך הוא יכול לעשות את זה - -

ניסן סלומינסקי: וואו, יפה מאד.

<דורון תשתית: - - תצא איגרת לכל 300,000 האנשים.

<דורון תשתית: בנוסף לזה, אנחנו שולחים צוותים לבתי הסוהר לדבר עם אסירים פליליים.

<דורון תשתית: זו הזדמנות של פעם בחיים, קחו אותה.

<דורון תשתית: בנוסף לזה, אנחנו מסתייעים באנשים טובים כמוך ושולחים אליכם פלאיירים, תפיצו את זה ללקוחות שלכם, זו הזדמנות.

נורית קורן: אני אפיץ בפייסבוק שלי.

<דורון תשתית: כמובן נצטרך את עזרת חברי הכנסת להפיץ את זה אבל ישנו מערך שלם של זה גם בערבית, גם בעברית, גם באמהרית שנועד לבוא לאנשים ולומר שזה זה.

<תומר מוסקוביץ: גם בהודעת SMS.

אוסאמה סעדי: נגיד שמישהו בא ב-15 לחודש, ויש לו חוב לא של 1,500 שקל אלא אלה הכבדים.

אוסאמה סעדי: נגיד שיש לו 30,000 שקל.

אוסאמה סעדי: הוא מקבל הנחה 40%, זו הנחה משמעותית אבל בכל זאת, נשאר 18,000 שקל.

אוסאמה סעדי: הוא באומר לכם: אני לא יכול לשלם את זה בארבעה חודשים.

אוסאמה סעדי: אני עכשיו נותן עשרה תשלומים.

<תומר מוסקוביץ: אז אמרתי לך: אם זה משהו פרטני, אם זו בקשה פרטנית הסמכות קיימת.

<תומר מוסקוביץ: בשביל זה לא צריך חוק, הזכות קיימת כל הזמן.

<תומר מוסקוביץ: אני אומר עוד פעם לסיכום: המבצע הזה זה מבצע של פעם בדור כי הקודם היה לפני 20 שנה והבא יהיה אולי בעוד 20 שנה אולי.

<תומר מוסקוביץ: לא מבטיחים לאף אחד כלום, אל תחכו 20 שנה.

נורית קורן: כדאי לכתוב את זה במכתב.

<תומר מוסקוביץ: אנחנו כותבים את זה, זה כתוב.

<תומר מוסקוביץ: אנחנו נערכנו, המרכז לגביית קנסות - דורון ותמר עוזרי שנמצאים פה עובדים רק על זה כבר חודשים, גם מבחינה מיחשובית, גם מבחינה של הכשרת צוותים, בתי סוהר, לשכות הוצאה לפועל.

<תומר מוסקוביץ: סניפי הדואר – אפשר לשלם בסניפי הדואר רק עם תעודת זהות.

<תומר מוסקוביץ: הוא לא צריך לבוא עם המכתב בכלל.

<תומר מוסקוביץ: כלומר, בן אדם בא לקחת את החבילה שלו מ"עלי אקספרס", יופיע לו: אם חייב למרכז לקנסות, גש עכשיו לפקיד.

<תומר מוסקוביץ: הוא ייגש במקום, רק תעודת זהות הוא נותן והוא כבר יכול לשלם.

<תומר מוסקוביץ: במחשב של הפקיד, הדואר מעודכן עם ההנחה כבר.

<תומר מוסקוביץ: אנחנו עובדים על זה חודשים - -

<קריאות: מהמם.

<קריאות: כל הכבוד.

<תומר מוסקוביץ: גם באתר אינטרנט, גם מוקד.

<תומר מוסקוביץ: הבאנו סטודנטים.

<תומר מוסקוביץ: בא נגיד ככה: אנחנו נותנים לאנשים הזדמנות, אנחנו נצטרף לקריאה של כל חברי הכנסת פה: תנצלו את זה.

<תומר מוסקוביץ: אתם תפסתם אותנו ביום טוב, מצב רוח טוב, הסמכנו, לא יקרה עוד פעם.

<תומר מוסקוביץ: תנצלו את ההזדמנות ותשלמו.

ניסן סלומינסקי: אני מפחד שמרוב, כמו שאמרנו, תשבחות וברכות, ייגמר הזמן ונצטרך לדחות את זה וגם את המבצע.

ניסן סלומינסקי: אז בואו נתחיל - -

<רן מלמד: אם אפשר קריאה ובקשה קטנה: אני אומר לא רק בשם "ידיד" אלא בשם ארגוני החברה האזרחיים, נשמח לעזור ותעבירו חומרים אבל הייתי מציע ומבקש עוד דבר אחד קטן, שלפני שאתם מדפיסים את האגרות - -

<תומר מוסקוביץ: הן מודפסות כבר.

<רן מלמד: אנחנו הרבה פעמים רואים שהשפה שבה האיגרת כתובה, בן אדם לא יודע להבין אותה.

<תומר מוסקוביץ: כתבנו את זה בעברית ולא ב"עורך דינית".

<רן מלמד: העברית המשפטית שלכם היא לא העברית - - -

נורית קורן: נדאג לזה.

נורית קורן: יהיה בסדר.

ניסן סלומינסקי: רבותי, מי קורא?

ניסן סלומינסקי: נקריא את החוק.

ניסן סלומינסקי: זה במיזוג אז...

אלעזר שטרן: אני מציע שלפני שאנחנו מתחילים לקרוא, שהוועדה תצביע על המיזוג עם הצעת החוק הפרטית לתוך הצעת החוק הממשלתית לפי סעיף 84ד לתקנות.

ניסן סלומינסקי: יש לנו הצעת חוק ממשלתית והצעת חוק הפחתת תוספת פיגור שנוספו על קנסות הנגבים בידי המרכז לגביית קנסות, אגרות והוצאות (הוראת שעה), התשע"ז-2016.

ניסן סלומינסקי: יש לנו גם הצעת חוק פרטית של חמישה חברי כנסת: אוסאמה סעדי, אחמד טיבי, יואב, מרב ונורית.

ניסן סלומינסקי: אני מציע למזג אותה לפי סעיף 84ד לתקנון.

ניסן סלומינסקי: מי בעד ירים את ידו?

ניסן סלומינסקי: בעד הבקשה – הרוב

ניסן סלומינסקי: נמנעים – אין

ניסן סלומינסקי: אושר פה אחד ולכן, זה יועבר לוועדת הכנסת – הנה, אתם רואים?

ניסן סלומינסקי: גם אנחנו הכנו את הטופס אבל אנחנו לא נחכה לאישור הפורמלי, אנחנו נתקדם בהנחה שהכל הולך גם במקביל ולא רק בטור.

ניסן סלומינסקי: אלעזר תקרא את הסעיפים ואנחנו נתייחס בזריזות, אם יהיה, לסעיפים, ונתקדם.

הלשכה המשפטית: "הגדרות 1.

הלשכה המשפטית: בחוק זה – "המרכז" – המרכז לגביית קנסות, אגרות והוצאות כמשמעותו בחוק המרכז; "חוב עדכני" – קנס הנגבה בידי המרכז, שנוספה עליו תוספת פיגור לפי סעיף 67 לחוק העונשין, נקבעו לו הוצאות לנקיטת הליכי גבייה, כמשמעותן בסעיף 4 לחוק המרכז, אם נקבעו, ושהמועד לתשלומו הוא עד יום תחילתו של חוק זה;" ההערה שלי היא - -

אוסאמה סעדי: מה עם הצמדה וריבית פה?

אוסאמה סעדי: זה כלול בתוך זה, נכון?

הלשכה המשפטית: יש מצבים מסוימים, אולי לא שכיחים, שגם בחובות האלה יכולים להתווסף הפרשי הצמדה.

הלשכה המשפטית: ריבית נראה לי שלא אבל לפחות הפרשי הצמדה יכולים כן - -

ניסן סלומינסקי: מה התשובה?

<תומר מוסקוביץ: הפרשי הצמדה זה שלילי, הוא יפסיד.

<ענת הר אבן: זה מגיע יחד עם הקרן.

<ענת הר אבן: במקרים חריגים מאד, כי אנחנו לא מכירים את זה ברוטינה אבל אם החוב יגיע עם הפרשי הצמדה וריבית זה יהיה כלול.

ניסן סלומינסקי: אוקי, זה נרשם בפרוטוקול וזה בסדר.

<ענת הר אבן: זה בסמכות של בית משפט.

אוסאמה סעדי: וגם הוצאות הגביה כלול.

<קריאות: זה ברור.

הלשכה המשפטית: ""חוק מהרכז" - חוק המרכז לגביית קנסות, אגרות והוצאות, התשנ"ה-1995; "חוק העונשין" – חוק העונשין, התשל"ז-1977; "יום התחילה" – יום תחילתו של חוק זה כמשמעותו בסעיף 4.

הלשכה המשפטית: " 2.

הלשכה המשפטית: (א) על אף הוראות סעיף 67 לחוק העונשין וסעיף 4 לחוק המרכז, בתקופה של ארבעה חודשים מיום התחילה (בחוק זה – תקופת הוראת השעה), יופחת מכל חוב עדכני שישולם במלואו במהלך התקופה האמורה שיעור של 40% (בסעיף זה – החוב העדכני המופחת); היה החוב העדכני המופחת נמוך מסכום הקנס המקורי, יופחת החוב העדכני לסכום הקנס המקורי.

הלשכה המשפטית: " אני אקרא את כל הסעיף ואז נעיר.

הלשכה המשפטית: "(ב) בתקופת הוראת השעה לא תיווסף על החוב העדכני תוספת פיגור כאמור בסעיף 67 לחוק העונשין.

הלשכה המשפטית: (ג) על אף האמור בסעיף קטן (ב), לא שולם החוב העדכני המופחת במלואו בתקופת הוראת השעה, יחולו לגבי החוב העדכני תוספת הפיגור לפי סעיף 67 לחוק העונשין, גם לגבי תקופת הוראת השעה.

הלשכה המשפטית: " אני רוצה להעיר פה שלוש הערות: הערה אחת ניסוחית, שמקובלת על אנשי הממשלה.

הלשכה המשפטית: יש איזו מעגליות פה, בהגדרה, של מה זה חוב עדכני מופחת ומה זה חוב עדכני.

הלשכה המשפטית: הצעתי להם איזו שהיא הצעה של ניסוח שפותרת את זה.

הלשכה המשפטית: זה עניין ניסוחי קטן.

הלשכה המשפטית: יש פה שתי שאלות, שעל אחת מהן הוועדה כבר התחילה לדון: שאלה ראשונה זה שאלה של המועד, אילו סוגי חובות ייכנסו לתוך המבצע הזה.

הלשכה המשפטית: כרגע זה רק חובות שהמועד לתשלום שלהם התחיל לפני יום תחילת המבצע - -

אוסאמה סעדי: עד ליום המבצע.

הלשכה המשפטית: עד ליום תחילת המבצע, וכמו שנדון קודם בוועדה, האם להכניס, כן או לא, גם חובות שהמועד לתשלומם נופל בתוך תקופת המבצע.

הלשכה המשפטית: סוגיה נוספת שהוועדה צריכה לתת עליה את הדעת זה מה קורה במקרים של תשלומים חלקיים ולא של מלא החוב.

ניסן סלומינסקי: אז אמרת שזה פרטני.

ניסן סלומינסקי: הוא מעלה את השאלות.

<תומר מוסקוביץ: הסברתי, אמרתי.

<תומר מוסקוביץ: הסמכות הפרטנית נשארת.

הלשכה המשפטית: אז אני רוצה להעלות את השאלה שלי לא כמשהו פרטני אלא כחלק מהמבצע:

הלשכה המשפטית: בסופו של דבר הרי המטרה שלה מבצע כפולה: גם להקל על החייבים, לאפשר להם וגם בעצם כולם מרוויחים מזה.

הלשכה המשפטית: גם החייבים מרוויחים מזה כי הם נפטרים מהחוב וגם המדינה מרוויחה מזה כי מביאים יותר חובות.

הלשכה המשפטית: עכשיו, אנשים שאין להם את היכולת לגייס את הכספים גם אחרי ההנחה בתוך תקופת המבצע, אבל הם אומרים: אנחנו באים ברצון טוב, אנחנו באמת יכולים לשלם חצי.

הלשכה המשפטית: השאלה אם אין מקום, וחברי הוועדה צריכים לתת על זה את הדעת.

הלשכה המשפטית: האם יש מקום לדיון פרטני בכל מקרה ומקרה או שיש מקום - - - להפחתה יחסית בהתאם למה ש - -

<תומר מוסקוביץ: אנחנו לא מסכימים.

ניסן סלומינסקי: דקה, אני אנסה להסביר את העמדה של המרכז, ככה אני חושב, כי גם קודם אולי הבנתי את זה יותר ממה שהמרכז עצמו.

ניסן סלומינסקי: הרי האנשים האלה הם אנשים שלא שילמו עד היום כספים והם חייבים.

ניסן סלומינסקי: כאן מנסים ללכת לקראתם ולתת להם איזו זריקת עידוד, תמריץ שיעשו את זה.

ניסן סלומינסקי: עכשיו, כשאדם בא, וכתוצאה מזה שהוא מקבל 40% הנחה הוא שם את התשלום, סגרת אתו, סיכמת, נגמר הסיפור.

ניסן סלומינסקי: אם נניח הוא בא ורוצה לתת לך ב-10 תשלומים, המשמעות היא שהוא קיבל את ההנחה אבל אתה קיבלת צ'ק אחד שאתה מכניס אותו היום לפיקדון.

ניסן סלומינסקי: כל התשעה האחרים, שוב פתאום יכול להישאר לך חוב כי מי אמר שיהיה להם כיסוי, ומי אמר שהם יכובדו?

אוסאמה סעדי: זה לא יפרע - - -

ניסן סלומינסקי: לא, כל הרעיון שלך שבגין 40% אתה סוגר את התיק הזה.

ניסן סלומינסקי: אבל אם אתה לוקח תשלומים, יכול להיות שצ'ק אחד יהיה לאותו תאריך אני מניח, אז הוא יפדה.

ניסן סלומינסקי: אבל השאר, יכול להיות שעוד פעם יישאר, אז מה עשית?

ניסן סלומינסקי: נתת לו 40% הנחה וקיבלת תשעה צ'קים נוספים והם לא יתממשו - -

אוסאמה סעדי: לא, הוא ישולם במלואו.

הלשכה המשפטית: אני מציע משהו - - -

ניסן סלומינסקי: דקה, תן לי לסיים.

ניסן סלומינסקי: אז יכול להיות, אני מדבר אם כך על ההצעה שדיברנו קודם, של התשלומים.

ניסן סלומינסקי: ולכן אמר תומר שככלל, החוק מדבר על זה שאדם מגיע ומשלם וגומר את הסיפור בגין 40% הנחה, וזה המטרה של המבצע.

ניסן סלומינסקי: יבוא אדם ויגיד בבקשה פרטנית: חבר'ה תראו, אני לא יכול ואני רוצה, מה הכוונה שהוא יבוא?

ניסן סלומינסקי: אז הם רואים את האדם, מדברים אתו, מרגישים אחד את השני ואם יש את התחושה שזה יהיה בסדר אז יתנו לו את הפריסה.

ניסן סלומינסקי: אם יש להם תחושה שנכנסים כאן להרפתקה חדשה והאיש לא ישלם, אז יכול להיות שלא יתנו.

ניסן סלומינסקי: אבל אז יש את המגע האישי, שהם יכולים להרגיש אם אכן ה-40% האלה יגמרו את הסיפור, ואיך אומרים?

ניסן סלומינסקי: לא מיד, אז בעוד 3,4 חודשים אבל זה יגמר .

ניסן סלומינסקי: לכן, הם רוצים את המגע האישי אבל לא כחוק כי אז כולם יבואו ויבקשו פריסה, ואז מה עשינו?

ניסן סלומינסקי: נתנו 40% הנחה ואולי 80% מהאנשים שילמו רק את הצ'ק הראשון ואחר כך עוד פעם יישארו חייבים.

אוסאמה סעדי: לא, זה כפוף לכך שכל הצ'קים האלה יפרעו.

אוסאמה סעדי: אם הוא ייתן רק צ'ק אחד - -

ניסן סלומינסקי: מה זה ייתן?

ניסן סלומינסקי: אבל את החשבונות ואת הצ'קים עשית לפי 40% הנחה.

נורית קורן: יש משהו משפטי שאפשר לעשות.

ניסן סלומינסקי: לכן, הם לא רוצים, בצדק, להיכנס לנושא אלא אם כן שוב, במגע אישי אתה רואה שהאיש אמין - -

<תומר מוסקוביץ: אנחנו עושים כאלה אלפים בשנה ונמשיך את זה.

<תומר מוסקוביץ: עשרות אלפים.

נורית קורן: במכתב לא יהיה כתוב שניתן לעשות הסדר תשלומים?

נורית קורן: לא יהיה.

<ענת הר אבן: עד ארבעה תשלומים.

נורית קורן: אוקי, זה בסדר.

<דורון תשתית: במסגרת המבצע נוכל לעשות תשלומים.

נורית קורן: זה בסדר.

ניסן סלומינסקי: הלאה.

הלשכה המשפטית: 3".

הלשכה המשפטית: שר המשפטים ממונה על ביצועו של חוק זה והוא רשאי להתקין תקנות לביצועו.

הלשכה המשפטית: "

ניסן סלומינסקי: רגע, מה זה תקנות?

ניסן סלומינסקי: כל עוד לא יהיו תקנות הם לא יכולים - -

<קריאות: לא, לא...

ניסן סלומינסקי: חבר'ה, אני יודע מה אני שואל.

ניסן סלומינסקי: יש לי חוקים שכבר שנים מחכים לתקנות.

<תומר מוסקוביץ: לא, לא, לא מחכים.

<תומר מוסקוביץ: לא מחכים ולא צריך לחכות.

אוסאמה סעדי: תומר, אפשר למחוק את זה.

<תומר מוסקוביץ: מיכל אומרת שלא.

נורית קורן: היא יכולה תמיד להוסיף תקנות לחוק.

ניסן סלומינסקי: אבל אם השר מתכוון לעשות תקנות אז לא עשינו כלום.

<תומר מוסקוביץ: לא, המצבע עובד גם בלי תקנות.

<תומר מוסקוביץ: המבצע יוצא לדרך.

ניסן סלומינסקי: אז מה זה אפשרות לתקנות?

אוסאמה סעדי: אז רק שר המשפטים ממונה על ביצוע חוק זה.

<מיכל אלבז: אני רק אומר שבדרך כלל לא נהוג לכבול את השר כדי שלא יוכל, אם יצטרך משהו ברגע האחרון ובתחילת המבצע נצטרך עוד משהו, שניתן יהיה להתקין תקנות אם יהיה צורך.

<מיכל אלבז: כרגע אנחנו לא רואים צורך ואין כוונה.

נורית קורן: צריך לרשום "תקנות נוספות".

<מיכל אלבז: כרגע אין כוונה - -

ניסן סלומינסקי: בטוח שזה לא אמור לחכות לאיזה שהן תקנות?

<תומר מוסקוביץ: לא, מה פתאום.

<תומר מוסקוביץ: אנחנו יוצאים לדרך.

ניסן סלומינסקי: אני לא רוצה לתת לך דוגמאות של כמה חוקים שמחכים חמש שנים ושש שנים מחכים לתקנות שעוד לא הגיעו אלינו.

ניסן סלומינסקי: זה אחריות שלכם.

הלשכה המשפטית: אבל אני מציע שככל יצטרכו איזה שהוא משהו, כדאי שזה גם יבוא לפתחה של ועדת החוקה.

<קריאה: אז זה יכול להאריך את זה ולסרבל.

הלשכה המשפטית: זה לא יסרבל.

הלשכה המשפטית: אפשר לבוא לפה ולקבוע את זה במהירות.

ניסן סלומינסקי: זה בא להגן עליכם בעיקר כי לפעמים השר יכול אני לא יודע מה ושוב, אני לא מדבר על שר ספציפי או מה - -

<תומר מוסקוביץ: אנחנו סומכים על היושב ראש ועליכם.

ניסן סלומינסקי: לכן אני אומר שאם יהיו תקנות, שיבואו אלינו אבל אני מקווה שלא יהיו תקנות, שבכל מקרה המבצע מתחיל.

ניסן סלומינסקי: הוא לא מחכה לתקנות.

<תומר מוסקוביץ: לא מחכים לתקנות.

נורית קורן: אתה רוצה להוסיף את ועדת חוקה, אדוני?

<רן מלמד: אם אין תקנות, לי לפחות יש משהו שחסר פה וזה הסיפור של החרגת סכומים שמגיעים לנפגעות ונפגעי עבירה.

<ענת הר אבן: על נפגעי עבירה לא חל סעיף 67 לחוק העונשין.

<ענת הר אבן: לכן, במסגרת הסמכות שלנו לפנות לחשכ"לית, ולא פנינו לחשב הכללי ביחס לחובות האלה.

<ענת הר אבן: זה לא חובות שמגיעים למדינה, זה חובות שמגיעים לצד שלישי לנפגעי העבירה ולכן, הם לא במבצע.

ניסן סלומינסקי: היא אמרה מהתחלה: לא זה ולא ביזיון בית המשפט.

<רן מלמד: על ביזיון בית המשפט שמעתי, זה בסדר.

ניסן סלומינסקי: גם את זה היא אמרה.

מרב מיכאלי: מדובר על חובות למדינה, לא לאנשים פרטיים.

<תומר מוסקוביץ: כל העבירות.

<תומר מוסקוביץ: כל פיצוי לנפגע עבירה לא במבצע.

ניסן סלומינסקי: כל מי שנפגע מזה, זה לא חכמה, אתה מוותר לזה וזה מפסיד.

ניסן סלומינסקי: דרך אגב, הנושא של מים?

<תומר מוסקוביץ: אגיד לך למה מים לא - -

מרב מיכאלי: זה לא חוב למדינה, זה משהו אחר.

ניסן סלומינסקי: רק רגע רבותי.

ניסן סלומינסקי: תאגידי המים.

<תומר מוסקוביץ: אני רוצה להגיד משהו על תאגידי המים – לא מדובר פה על חובות של צרכני מים פרטיים, על חשבונות מים.

<תומר מוסקוביץ: זה חובות שבכלל לא נגבים במרכז.

<תומר מוסקוביץ: יש מספר קטן מאד של תיקים בסכומי עתק, של עשרות ומאות מיליוני שקלים, של חובות שמשלמים אלה שמפיקים את המים.

<תומר מוסקוביץ: אלה שיש להם זכות הפקה של מים, הם צריכים לשלם היטלי הפקה לרשות המים.

<תומר מוסקוביץ: מדובר בתיקים בודדים בסכומי עתק, זה טייקונים.

<תומר מוסקוביץ: זו לא המטרה של החוק, שיסתדרו אתנו פרטני.

ניסן סלומינסקי: זה בסדר.

ניסן סלומינסקי: הלאה.

הלשכה המשפטית: "4.

הלשכה המשפטית: (א) תחילתו של חוק זה ביום ל' בתשרי התשע"ז (1 בנובמבר 2016).

הלשכה המשפטית: "

ניסן סלומינסקי: אתם רוצים לשנות.

הלשכה המשפטית: זה ישתנה ל-15 בנובמבר.

הלשכה המשפטית: גם לתאריך העברי.

הלשכה המשפטית: "(ב) שר המשפטים, בהתייעצות עם שר האוצר ובאישור ועדת החוקה חוק ומשפט של הכנסת, רשאי, בצו, להאריך את תוקפה של הוראת השעה בתקופה אחת נוספת של שלושה חודשים.

הלשכה המשפטית: "

<ענת הר אבן: עד שלושה חודשים.

<תומר מוסקוביץ: בחוק הפרשנות ממילא זו המשמעות אבל אני רוצה שיהיה ברור.

ניסן סלומינסקי: רבותי, אין הערות.

ניסן סלומינסקי: אם כך, אני אבקש מחברנו אוסאמה לערוך את ההצבעה.

אוסאמה סעדי: תודה אדוני היושב ראש.

אוסאמה סעדי: תודה באמת על העזרה ועל המחווה.

אוסאמה סעדי: אני מעמיד להצבעה את הצעת חוק הפחתת תוספות פיגור שנוספו על קנסות הנגבים בידי המרכז לגביית קנסות, אגרות והוצאות (הוראת שעה), התשע"ו-2016, מ/1070.

אוסאמה סעדי: זה ביחד, זה הצעה אחת, לקריאה שנייה ושלישית.

אוסאמה סעדי: מי בעד?

אוסאמה סעדי: בעד – הרוב

אוסאמה סעדי: נמנעים – אין

אוסאמה סעדי: זה אושר פה אחד.

אוסאמה סעדי: מברוק.

אוסאמה סעדי: מזל טוב.

אוסאמה סעדי: תודה רבה.

ניסן סלומינסקי: תודה רבה.

אוסאמה סעדי: זה יובא למליאה בשתיים וחצי - -

<תומר מוסקוביץ: אני מקווה מאד שזה יונח, אדוני.

<תומר מוסקוביץ: אנחנו מאד מבקשים שזה יגמר השבוע.

אוסאמה סעדי: בשתיים וחצי זה יובא לוועדת הכנסת, היום, המיזוג, ומיד לאחר מכן - -

ניסן סלומינסקי: לנסחית אין בעיה...

אוסאמה סעדי: ביום שני הקרוב זה יאושר במליאה.

ניסן סלומינסקי: אני לא יודע, אנחנו מקווים.

<תומר מוסקוביץ: אנחנו לא רוצים לדחות.

הלשכה המשפטית: בעזרת השם, בשבוע הבא זה יעלה במליאה.

הלשכה המשפטית: במקרה הצורך גם אפשר לבקש פטור מחובת הנחה.

ניסן סלומינסקי: אנחנו נעשה כל מאמץ שאכן ביום שני הקרוב זה יעלה ויאושר פה אחד.

נורית קורן: אני מבקשת להירשם לרשות דיבור בבקשה.

<קריאות: - - -

<תומר מוסקוביץ: אדוני היושב ראש, על סמך ההבטחה שלך אני נותן לדוברת להדפיס 60,000 פלאיירים.

<תומר מוסקוביץ: תדאג שזה יעבור במליאה.

<רן מלמד: תומר תחליט, או שהדפסת או שלא.

ניסן סלומינסקי: עם התאריך החדש.

ניסן סלומינסקי: תומר, אני רוצה שתבין - מתי זה עולה להצבעה, זה לא תלוי בי, זה תלוי ביושב ראש הכנסת והנשיאות.

ניסן סלומינסקי: לפעמים יכול לקרות, אני לא יודע, פתאום חלה תקלה בנושא של התקציב וביום רביעי אני לא יודע מה קרה, נכנס הנושא של פיצוץ קואליציה, לא יודע, ופתאום כל סדר היום משתנה, משנים לך את הכל.

ניסן סלומינסקי: לכן אני אומר שדבר שהוא לא בידי, אני לא יכול להתחייב.

ניסן סלומינסקי: מה שכן, אנחנו נעשה כל מאמץ שזה יהיה מונח ובשל להצבעה ביום שני.

<תומר מוסקוביץ: אנחנו ממתינים.

ניסן סלומינסקי: ימי שני זה הימים של הצעת חוק ממשלתית.

ניסן סלומינסקי: רבותי, עכשיו התודות: אנחנו רוצים להודות לתומר וענת ולמיכל ושאר השמות שאני לא אעלה ולמי שמרכז, לדורון תשתית, מגיע לכם ישר כוח גדול.

ניסן סלומינסקי: מגיע גם ישר כוח לשרת המשפטים שהסכימה.

ניסן סלומינסקי: ישר כוח גדול לחברי, חברי הכנסת, בראשם אוסאמה שהביאו את זה.

ניסן סלומינסקי: כמו שפתחתי ואמרתי, זה חוק שיש בו רק טוב.

ניסן סלומינסקי: חוקים כאלה אנחנו אוהבים, אז תרבו בכאלה חוקים.

ניסן סלומינסקי: תודה רבה, ושיהיה לכולנו בהצלחה.